text: Crema una furgoneta en un aparcament a Sant Feliu de Guíxols - Diari de Girona
  Crema una furgoneta en un aparcament a Sant Feliu de Guíxols
  L'incendi s'ha produit per problemes mecànics i s'hi han desplaçat dues dotacions de Bombers
  pau llosa 16.10.2019 | 17:02
  Crema una furgoneta en un aparcament a Sant Feliu de Guíxols Diari de Girona
  Una furgoneta estacionada s'ha incendiat aquest dimecres 16 d'octubre al matí a l'aparcament del Mercadona de Sant Feliu de Guíxols, a la zona de Bujonis a l'enllaç entre la carretera C-65 i C-250. Segons el cos de Bombers de la Generalitat, l'avís l'han rebut a les deu del matí i hi han desplaçat dues dotacions.
  La part frontal del vehicle hauria cremat totalment, així com la caixa de la furgoneta. En cremar-se la part davantera, expliquen, s'haurien cremat els frens i això ha provocat que el vehicle quedés sense aturador i es desplacés pel pendent, tot i quedar parat pels altres cotxes estacionats. A banda dels danys materials, no hi ha hagut ferits i els cossos d'emergència han pogut apagar el foc.
  Al lloc dels fets també s'hi ha desplaçat una patrulla de la Policia Local. L'incendi de la furgoneta, expliquen, hauria estat produït suposadament per un problema mecànic i el foc no hauria estat provocat.